5.  ทรัพย์สินที่ใช้ในการประกอบธุรกิจ

    บริษัทมีทรัพย์สินที่ใช้ในการประกอบธุรกิจจำแนกได้เป็น 2 ประเภทหลัก ได้แก่

  -------------------------------------- ---------------- ----------------
  รายละเอียดสินทรัพย์                        ลักษณะกรรมสิทธิ์     มูลค่าสุทธิ ณ วันที่
                                                          31 ธันวาคม 2553
                                                          (ล้านบาท)

  1. ทรัพย์สินประเภทที่ดิน อาคาร และอุปกรณ์      เป็นเจ้าของ        5,938.0

  2. ทรัพย์สินประเภทสิทธิการใช้อุปกรณ์           เป็นเจ้าของสิทธิ     64,338.2

  รวม                                                     70,276.2
  -------------------------------------- ---------------- ----------------

ทรัพย์สินประเภทที่ดิน อาคาร และอุปกรณ์

รายละเอียดสินทรัพย์ถาวรหลักของบริษัทและบริษัทย่อย ทั้งนี้ สินทรัพย์ดังกล่าวไม่มีภาระผูกพันใด ๆ

  ---------------------------------------------------------------- ---------------------- -------- ----------- -------------- -----------
  รายละเอียดสินทรัพย์                                                  อายุการ                 ขนาด     ที่ตั้ง         ลักษณะกรรมสิทธิ์   มูลค่าสุทธิ ณ
                                                                   ใช้งาน                                                      วันที่ 31
                                                                                                                              ธันวาคม 2553
                                                                                                                              (ล้านบาท)

  ที่ดิน                                                              -                      365.85   กรุงเทพ      เป็นเจ้าของ      1,029.3
                                                                                          ไร่       และปริมณฑล                  

  อาคารและส่วนปรับปรุงอาคาร                                           5-40 ปี                 -        กรุงเทพ      เป็นเจ้าของ      896.7
                                                                                                   และปริมณฑล                  

  ส่วนปรับปรุงอาคารสำนักงานเช่า                                         5-20 ปี                 -        -           เป็นเจ้าของ      762.3

  สิทธิการใช้อุปกรณ์ในการดำเนินงานสนับสนุนการให้บริการวิทยุคมนาคมระบบเซลลูล่าร์   อายุที่เหลือของสัมปทานและ   -        -           เป็นเจ้าของ      1,146.9
                                                                   10 ปี                                                       

  ส่วนปรับปรุงอาคารสถานีรับส่งสัญญาณ                                      20 ปี                   -        -           เป็นเจ้าของ      107.2

  สินทรัพย์ถาวรอื่น                                                     3 และ 5 ปี              -        -           เป็นเจ้าของ      1,995.6

  รวม                                                                                                                         5,938.0
  ---------------------------------------------------------------- ---------------------- -------- ----------- -------------- -----------

ทรัพย์สินของบริษัท

ปัจจุบันบริษัทมีที่ดินและอาคารพาณิชย์ คิดเป็นมูลค่ารวมประมาณ 1,926 ล้านบาท (ณ สิ้นปี 2553)
โดยส่วนใหญ่ใช้เป็นพื้นที่สำหรับการติดตั้งสถานีฐาน นอกจากนี้ สัญญาร่วมการงานระหว่างบริษัทกับ
กสท. ได้อนุญาตให้บริษัทใช้พื้นที่ของ กสท. ในการติดตั้งสถานีฐาน
โดยมีค่าตอบแทนในบางกรณีตามที่กำหนดไว้ในสัญญาร่วมการงาน ทั้งนี้
พื้นที่บางส่วนที่บริษัทใช้ในการติดตั้งสถานีฐานได้มีการโอนไปยัง บจ. ไปรษณีย์ไทย
เนื่องจากการแปลงสภาพของ กสท. เป็นบริษัทมหาชนจำกัด

ณ สิ้นปี 2553 บริษัทมีการเช่าอาคารที่สำคัญสรุปรายละเอียดได้ดังนี้

+----------------+------------------+--------+--------+--------------+
| ลักษณะ/สถานที่ตั้ง  | ผู้ให้เช่า           | พื้นที่    | อัตร    | ระ           |
|                |                  | (โดยป  | าค่าเช่า | ยะเวลาการเช่า |
|                |                  | ระมาณ) | (บาท/  |              |
|                |                  |        | ตร.ม.) |              |
+================+==================+========+========+==============+
| อาค            |   บริษัท สิทธิรักษ์    | 11     | 100    | ปี 2553 ถึง ปี  |
| ารคลังสินค้านวนคร |   จำกัด           | ,109.6 |        | 2554         |
|                |                  | ตรม.   |        |              |
|                |   (บ             |        |        |              |
|                | ริษัทที่ไม่เกี่ยวข้องกัน) |        |        |              |
+----------------+------------------+--------+--------+--------------+
| ค่าเช่าสำนักงาน   |   สำ             | 61,    | 250    | 1 เมษายน     |
| อาคารจัตุรัสจามจุรี | นักงานจัดการทรัพย์สิน | 123.88 |        | 2552 ถึง      |
| ชั้น 22-41       |   (ส่ว            | ตรม.   | (ไม่รวม |              |
|                | นอาคารจัตุรัสจามจุรี) |        | ค่าบริกา | 31 มีนาคม     |
|                |                  |        | รตามสัญ | 2564         |
|                |   (กิจ            |        | ญาเช่า) |              |
|                | การที่ไม่เกี่ยวข้องกัน) |        |        |              |
+----------------+------------------+--------+--------+--------------+
| ค่าเช           |   สำ             | -      | 1      | 1 เมษายน     |
| ่าที่ติดตั้งป้ายโฆษณา | นักงานจัดการทรัพย์สิน |        | 00,000 | 2552 ถึง      |
|                |   (ส่ว            |        | บา     |              |
|                | นอาคารจัตุรัสจามจุรี) |        | ท/เดือน | 31 มีนาคม     |
|                |                  |        |        | 2564         |
|                |   (กิจ            |        |        |              |
|                | การที่ไม่เกี่ยวข้องกัน) |        |        |              |
+----------------+------------------+--------+--------+--------------+

อนึ่ง ในสัญญาเช่าอาคารบางฉบับ
ผู้ให้เช่าได้ให้คำมั่นที่จะต่ออายุสัญญาให้แก่บริษัทเมื่อสัญญาเช่านั้นสิ้นสุดลง ดังนั้น
บริษัทจึงมีสิทธิที่จะต่ออายุสัญญาเช่าอาคารดังกล่าวได้ตามแต่บริษัทจะเห็นสมควร

นอกจากการเช่าอาคารข้างต้น บริษัทยังมีการเช่าอื่น ๆ ที่สำคัญ ได้แก่

(1) การเช่าพื้นที่ในอาคารศูนย์การค้าเพื่อดำเนินการสำนักงานบริการของบริษัทรวมทั้งสิ้น 14
    สาขา รวมพื้นที่เช่าประมาณ 3,041.24 ตารางเมตร มีระยะเวลาการเช่าระหว่าง 1-3 ปี
    และ 12 ปี ซึ่งมีอัตราการเช่าแตกต่างกันไปขึ้นอยู่กับตำแหน่งที่ตั้งของแต่ละศูนย์การค้า

(2) บริษัทมีสิทธิการเช่าพื้นที่สำหรับ Service Hall โดย ณ สิ้นปี 2553
    สิทธิการเช่ามีมูลค่าตามบัญชีสุทธิเท่ากับ 38.7 ล้านบาท
    ซึ่งบริษัทบันทึกบัญชีในลักษณะสิทธิการเช่าและตัดจำหน่ายตามอายุสัญญาเช่า

(3) การเช่าที่ดินและพื้นที่ในอาคารเพื่อใช้ในการทำสถานีฐานและชุมสาย
    มีระยะเวลาการเช่าเฉลี่ย 1 ปีถึง 3 ปี
    โดยทั่วไปบริษัทจะทำสัญญาเช่าที่ดินเพื่อใช้ในการติดตั้งสถานีฐานและต่ออายุสัญญาเมื่อระยะเวลาการเช่าสิ้นสุดลง
    ถึงแม้ภาวะการแข่งขันในทางธุรกิจจะเพิ่มขึ้นแต่บริษัทยังไม่เคยประสบปัญหาในการจัดหาที่ดินและการต่ออายุสัญญา

ทรัพย์สินประเภทสิทธิการใช้อุปกรณ์

บริษัทมีสิทธิประกอบกิจการโทรคมนาคมตามสัญญาร่วมการงานและตามความในมาตรา 80 แห่ง
พรบ. การประกอบกิจการโทรคมนาคม (โปรดพิจารณารายละเอียดเพิ่มเติมในข้อ 4.2.4 –
การกำกับดูแลการประกอบกิจการโทรคมนาคมในประเทศไทย และข้อ 12.1 –
สรุปสัญญาที่มีสาระสำคัญ)

ตามสัญญาร่วมการงาน
บริษัทจะต้องจัดหาเครื่องมือและอุปกรณ์ทั้งหมดในการดำเนินการและโอนกรรมสิทธิเครื่องมือและอุปกรณ์นั้นให้แก่
กสท. และบริษัทมีสิทธิในการใช้อุปกรณ์ดังกล่าวในการให้บริการตลอดอายุสัญญา โดย ณ สิ้นปี 2553
สิทธิการใช้อุปกรณ์รอตัดบัญชี (สุทธิ) ตามงบการเงินรวมของบริษัทมีมูลค่าประมาณ 64,338.2
ล้านบาท

สินทรัพย์ไม่มีตัวตน

บริษัทมีสินทรัพย์ไม่มีตัวตนได้แก่เครื่องหมายบริการต่างๆ ซึ่งมีอายุ 10 ปี
นับแต่วันที่ได้จดทะเบียนต่อกรมทรัพย์สินทางปัญญา กระทรวงพาณิชย์ โดย ณ สิ้นปี 2553
บริษัทมีเครื่องหมายบริการหลัก เช่น “DTAC” "TAC” “Happy” “ZAD” “WORK” “โอ” “happy
BANK” “happy bank” “แฮปปี้แบงก์” เป็นต้น

ทั้งนี้ เมื่อสิ้นสุดอายุเครื่องหมายบริการ บริษัทสามารถต่ออายุได้ทุก ๆ 10 ปี โดยยื่นคำขอภายใน
90 วันต่อกรมทรัพย์สินทางปัญญาก่อนวันหมดอายุ

นโยบายการลงทุนในบริษัทย่อยและบริษัทร่วม

ในปัจจุบันบริษัทมุ่งเน้นธุรกิจการให้บริการโทรศัพท์เคลื่อนที่เป็นหลักเท่านั้น
โดยเหตุผลหลักในการลงทุนในบริษัทย่อยและบริษัทร่วม คือ
เพื่อสนับสนุนกิจการหลักของบริษัทในแง่ของการบริหารสินทรัพย์และอสังหาริมทรัพย์
และเพื่อประกอบธุรกิจอื่นที่เกี่ยวเนื่องหรือเป็นประโยชน์กับธุรกิจโทรคมนาคม

ในการดูแลบริหารกิจการของบริษัทย่อยและบริษัทร่วม
บริษัทได้แต่งตั้งกรรมการที่มีประสบการณ์ที่เหมาะสมกับกิจการนั้น ๆ
เพื่อเป็นตัวแทนที่ได้รับมอบอำนาจจากบริษัทในดำเนินการดังนี้

(1) ปฏิบัติหน้าที่และรับผิดชอบให้เกิดผลการดำเนินงานอย่างมีประสิทธิภาพ

(2) ดูแลและทบทวนผลการดำเนินงานของบริษัทเหล่านั้นทุกไตรมาสเป็นอย่างน้อย

(3) ลงมติออกเสียงในการประชุมคณะกรรมการบริษัทและที่ประชุมผู้ถือหุ้นประจำปี